Inglståd is a greane Ståd mit zoireiche Parks, Greanologn und Wäida. Am prägendsten is des "Glacis", des Vorfeld vom ehemoligen Festungsgiartl rund ums Zentrum. Sie is heit da innere Greangiatl und damit greane Lunge und Pufferflächn zwischn  am Autoverkehr und Wohnbebauung und Schuin. Duachzong werd sie vo weitläufige Fuaß- und Radlwege mit guada Sicht auf a baar da ehemaligen Festungsbautn inklusive vo am guat erhoitnen Teil vom so ghoaßnen "Künettengraben". Aa da gresste Park vo Inglståd, da "Klenzepark", des Gelände da Landesgartenschau vo 1992 am ehemaligen Brucknkopf da klassizistischen Festung, is a Tei vom Glacis. Da Ibagang vom Park zum Woid werd im "Luitpoldpark" deutlich, der am Brucknkopf ois Tei vom Glacis beginnt und im Westtei  zuanehmad Woid ähnlichen Charakter oimmt.